cyanic-selkie/wikianc huggingface dataset:
Meteora
Historia
thumb|left|160px|Meteoran erakkomunkkien luolia. Ensimmäiset erakkomunkit asettuivat Meteoran alueelle 1000–1100-luvulla. Alkuvaiheessa munkit asuivat alueen kallioluolissa. Viimeistään 1100-luvulla alueella oli pieni Panagía Doúpianin kirkko. Ensimmäiset luostarit perustettiin alueelle 1300-luvulla, kun munkit tarvitsivat parempaa suojaa turkkilaisten valloitettua Thessalian alueen. Alue on ollut vuosisatoja rajaseutua, jolla ovat hyökkäilleet myös mm. venetsialaiset, albaanit, normannit ja Napoleon. Luostarit toimivat turvapaikkoina, sillä niihin oli äärimmäisen vaikeaa päästä: niihin kuljettiin joko pitkillä tikkailla tai vinssin ja nostokorin (tai verkon) avulla. Vinssi oli ainoa tapa tuoda tavaraa, myös rakennusmateriaalia luostarialueelle.
Alueen ensimmäinen luostari oli noin vuonna 1344 perustettu Suuren Metéoron luostari, joka antoi sijaintipaikkansa nimen Metéoro (”Ilmassa oleva”, sukua sanalle 'meteoriitti') koko alueelle. Sen perusti Athanasios Meteoralainen. Meteoraan perustettiin uusia luostareita erityisesti 1400- ja 1500-luvuilla. Alueella oli enimmillään 1400-luvulla 24–30 luostaria. Vuonna 1809 Ali Pashan joukot hyökkäsivät alueelle ja tuhosivat osan luostareista. Turkkilaisvalta Thessalian alueella päättyi vuonna 1881.
Jotkut erakkomunkit asuivat luolissa alueella vielä 1900-luvun alussa, ja osa näistä luolista on hyvin nähtävillä edelleen. 1920-luvulla alueelle rakennettiin tiet ja luostareihin rakennettiin kulku siltojen ja kallioon hakattujen rappusten välityksellä. Meteoran alue otettiin Unescon maailmanperintöluetteloon vuonna 1988 sekä kulttuurisin että luontoperustein. Nykyisin alue on suosittu pyhiinvaellus- ja turistikohde, ja sinne tehdään retkiä muun muassa Párgasta. Alue on myös muun muassa suosittu kalliokiipeilykohde ja siellä on noin 700 kiipeilyreittiä.
Maantiede
Meteoran alue sijaitsee Pindos-vuoriston itäosassa ja Thessalian tasangon länsilaidalla. Kalliomuodostelma koostuu 24 suuresta ja noin sadasta pienemmästä kalliopylväästä. Niiden keskimääräinen korkeus on noin 300 metriä. Korkeimpien pylväiden korkeus on 628 metriä. Kallio alueella on hiekkakiveä. Alueen geologinen historia on luettavissa pylväiden seinämistä, sillä ne muodostuvat selvistä kerrostumista. Monilla kalliopylväillä on nimet: pylväisiin lukeutuvat muun muassa Agía, Alyssós, Doúpiani, Módi, Pixári, Pýrgos tou Diavólou (Paholaisen torni), Sourlotí, Taxiárchis sekä Ágio Pnévma (Pyhän Hengen kallio).
Meteoran aluetta kiertää noin 10 kilometriä pitkä tie, joka vie kaikille luostareille tai niiden lähelle. Alueen lähimmät asutukset ovat Kastrákin kylä sekä Kalampákan kaupunki, jotka kummatkin sijaitsevat aivan lähimpien pylväiden juurella alueen länsipuolella. Kastrákista on matkaa lähimpään luostariin eli Pyhän Nikolaoksen luostariin noin kilometri, Kalampákasta noin kaksi kilometriä. Kumpikin on suosittu Meteorassa vierailevien turistien majapaikka.
thumb|none|620px|Meteora.
Luostarit
Meteorassa on nykyään kuusi toiminnassa olevaa luostaria:
Arviat
Arviat (, aiemmalta nimeltään Eskimo Point) on asutuskeskus Hudsoninlahden länsirannalla Kivalliqin alueella Nunavutissa, Kanadassa. Kylä sai nykyisen nimensä 1. kesäkuuta 1989. Nykyinen nimi on johdettu inuktitutin sanasta arviq, joka tarkoittaa grönlanninvalasta. Kylän asukasluku vuoden 2001 väestönlaskennassa oli 1 899. 95 % asukkaista on inuiteja. Kylän on Nunavutin eteläisin asutuskeskus ja se sijaitsee lähellä Kanadan maantieteellistä keskipistettä.
Ainoat kulkuyhteydet ovat lentokone sekä vuosittainen meriproomulla suoritettava huolto- ja rahtikuljetus. Kaupungissa on pieni Arviatin lentoasema. Nunavutin hallitus ja senaattori Willie Adams tutkivat mahdollisuutta rakentaa maantie Manitoban Churchillistä Arviatin kautta Rankin Inletin kaupunkiin.
Aselepo
Aselepo on sodan tai muun aseellisen konfliktin tilapäinen keskeytys. Aseellisen konfliktin jo ollessa käynnissä riidan osapuolia voidaan yrittää suostutella tulitaukoon tai aselepoon neuvotteluyhteyden uudelleen avaamiseksi. Tällöin sovitaan, etteivät osapuolet suorita sotatoimia toisiaan vastaan tietyn ajankohdan jälkeen tai tietyllä aikavälillä. Sovinto voi olla alueeltaan tai kestoltaan rajattu.
Aselepo voi muodostua vuosien mittaiseksi, mikäli valtiot eivät solmi rauhansopimusta, jossa ne määrittelevät kaikki sodan- tai konfliktinjälkeiset kysymykset.
Aselepoa edeltää tulitauko, jossa välittömät sotatoimet lopetetaan, mutta joukot jäävät paikoilleen asemiinsa valmiina jatkamaan taistelua.
Varjakka (Lumijoki)
Kylä sijaitsee noin 12 kilometrin ajomatkan päässä Lumijoen keskustaajamasta, ja noin kahdeksan kilometriä pohjoiseen seututieltä 813. Linnuntietä matkaa Ouluun on noin 20 kilometriä, autolla noin 50 kilometriä.
Kylällä toimii vuonna 1992 perustettu kyläyhdistys, jonka tarkoitus on kehittää Varjakkaa asuin- ja virkistysalueena sekä veneilykohteena.
1G
1G on yleinen lyhenne ns. "ensimmäisen sukupolven" matkapuhelinteknologioille. Tämän ajattelun mukaan ensimmäistä sukupolvea (1G) edustavat analogiset standardit kuten pohjoismainen NMT ja esimerkiksi Yhdysvalloissa käytetty AMPS.
Ensimmäisen sukupolven matkapuhelinjärjestelmille oli luonteenomaista se, että toisin kun perinteisissä radiopuhelimissa ja niin sanotuissa "nollannen sukupolven" matkapuhelinjärjestelmissä, käyttäjä kykeni säilyttämään puheluyhteyden liikkuessaan laajalti tukiasemien välillä yhteyden siirtyessä tukiasemalta toiselle saumattomasti.
Ensimmäisen sukupolven NMT-matkapuhelinverkko aloitti toimintansa Suomessa vuonna 1981. Pohjoismaiden yhteinen NMT-verkko oli maailman ensimmäinen mobiiliverkko, jossa puhelut toimivat valtakunnanrajojen yli.
NMT-verkko lopetettiin 31. joulukuuta 2002 ja sen jälkeen GSM on ollut yleisin matkapuhelinteknologia.
James Last
Hans (James) Last (17. huhtikuuta 1929 Bremen, Saksa – 9. kesäkuuta 2015 Florida, Yhdysvallat ) oli saksalainen säveltäjä ja big band -johtaja.
Lastista tuli lukuisilla levytyksillään viihdemusiikin suurimpia kansainvälisiä tähtiä. Viimeisinä vuosinansa hän jakoi aikansa synnyinmaansa, Saksan, ja Floridan välillä.
Majakanvartija
pienoiskuva|Majakanvartija kiillottaa majakan lamppua. Majakanvartija oli etenkin historiallisesti henkilö, joka huolehti majakan valaistuksen hoidosta ja valolaitteiden huollosta. Työhön kuului majakan lampun puhdistaminen, polttoaineen kuljetus majakalle ja kiinteistöhuolto. Muita työtehtäviä olivat majakan sumusireenin käyttö ja sääaseman ylläpito sekä meripelastukseen osallistuminen. Lampun puhdistamisessa oli paljon työtä etenkin majakoiden alkuaikoina, kun valaistuksen hoiti palava liekki, jonka takia valaistus himmeni ja kupu nokeentui ilman jatkuvaa ylläpitoa. Suomessa majakanvartijoita ei enää majakoiden automatisoinnin vuoksi ole, mutta ainakin Kanadassa heitä on yhä.
Majakanvartijalla saattoi olla perhe, jonka kanssa hän asui. Perheen lapset saattoivat käydä koulua joko kotoa tai mantereelta käsin, mahdollisesti sisäoppilaitoksessa. Perheyhteisö saattoi olla hyvinkin tiivis, jos koko perhe asui yhdessä ulkosaaristossa, ja majakanvartijoille perhe vaikutti tavallisesti positiivisesti henkiseen hyvinvointiin. Toisaalta majakkayhteisöissä saattoi ainakin Suomessa olla alkoholiin liittyviä ongelmia. 1950-luvulta lähtien Suomessa lapset ja äidit muuttivat etenevässä määrin enemmän pois ulkosaaristosta, jotta he voisivat asua yhdessä lasten opiskelupaikkakunnalla. Majakanvartijan työ saikin maineen yksinäisten miesten ammattina.
Göran Persson
Hans Göran Persson (s. 20. tammikuuta 1949) on ruotsalainen poliitikko. Hän toimi Ruotsin pääministerinä vuosina 1996–2006 ja Ruotsin sosialidemokraattisen työväenpuolueen puheenjohtajana 1996–2007.
Persson syntyi Vingåkerissa, Södermanlandissa. Hän on opiskellut Örebron korkeakoulussa, muttei ole valmistunut.
Persson työskenteli Ruotsin sosiaalidemokraattisessa nuorisojärjestössä; hänet valittiin Katrineholmin kunnanvaltuustoon ja 1979–1984 valtiopäiville. Tämän jälkeen Persson osallistui jälleen kunnallispolitiikkaan, kunnes hänet valittiin vuonna 1989 opetusministeriksi, missä tehtävässä hän toimi vuoteen 1991. Sosiaalidemokraattien palatessa hallitukseen vuonna 1994 Perssonista tuli valtiovarainministeri, jossa tehtävässä hän toimi vuoteen 1996, jolloin hän nousi Ingvar Carlssonin seuraajaksi pääministerinä ja puoluejohtajana.
Vuonna 2019 Perssonista tuli Swedbankin hallituksen puheenjohtaja.
Göran Persson avioitui Anitra Steenin kanssa joulukuussa 2003. Tätä ennen hän oli avioliitossa Annika Barthinen kanssa 1994–2003. Hänellä on kaksi tytärtä ensimmäisestä avioliitostaan Gunnel Claessonin kanssa.
Persson sai 20. syyskuuta 2004 New Yorkissa World Statesman Award -palkinnon ihmisoikeuksien edistämisestä, etenkin kansanmurhien vastaisesta foorumista Tukholmassa.
Pesäpallon SM-sarja 1943
Vuoden 1943 pesäpallon mestaruussarja huipentui Kouvolan ja Haminan kohtaamiseen. Kouvola oli pelannut tappioitta, kun taas Hamina oli hävinnyt yhden pelin. Lisäksi molempia rasitti tasapeli Toijalaa vastaan. Finaalissa Hamina oli selkeästi parempi voittaen 11-2. Vaikka Kouvolan juoksuero oli roimasta tappiosta huolimatta Haminaa parempi, ratkaistiin mestaruus sääntöjen mukaan keskinäisen ottelun perusteella. Näin Haminalle mestaruus, Kouvola sai hopeaa ja Toijalan oli tyytyminen pronssiin. Mestaruus ratkaistiin nyt 21. kerran.
Ensimmäinen TUL:n seura Mestaruussarjassa, Työväen Mailapojat ("Tempo"), pelasi mainiosti sijoittuen neljänneksi. Itä-Länsi -ottelukin onnistuttiin parin välivuoden jälkeen pelaamaan 10.10. Seinäjoella. Itä voitti 5-2.
Sotasarja
Helsingin Pallonlyöjät putosi sarjasta ja tilalle nousivat Tampellan Terä sekä Maasotakoulun joukkue. Jälkimmäinen voitti Helsingin A-sarjan, jossa pelasivat myös helsinkiläiset mestaruussarjajoukkueet. Joukkueessa pelasi useita suursarjapelaajia eri puolelta maata. Se ei ennättänyt esittämään taitojaan vuoden 1944 mestaruussarjassa, sillä pelaajia tarvittiin sotarintamalla.
Leon Russell
Leon Russell (s. Claude Russell Bridges, 2. huhtikuuta 1942 Lawton, Oklahoma, Yhdysvallat – 13. marraskuuta 2016 Nashville, Tennessee, Yhdysvallat ) oli Grammy-palkittu yhdysvaltalainen laulaja, lauluntekijä, kitaristi ja pianisti. Hän syntyi Lawtonissa Oklahomassa ja opiskeli Will Rogers High Schoolissa.
Russell oli alun perin arvostettu sessiomuusikko muun muassa Jerry Lee Lewisille, Phil Spectorille, The Rolling Stonesille, Dorsey Burnettelle ja Glen Campbellille. Hän kuului Wrecking Crew -nimiseen studiomuusikoiden ryhmään.
Hänen ensimmäinen menestyksensä lauluntekijänä oli ”Delta Lady”, jonka Joe Cocker levytti vuonna 1969. Hänen muita menestyksiään oli ”Superstar”, josta ovat esittäneet omat versionsa muiden muassa Rita Coolidge ja The Carpenters.
Russell rakensi oman äänitysstudiona vuonna 1967 ja äänitti siellä yhdessä kitaristi Marc Bennon kanssa albumin Look Inside (Asylum Choir). Russellin ensimmäinen sooloalbumi on vuodelta 1970. Soolouransa aikana hän otti vaikutteita lukuisista tyylilajeista, kuten countrysta, rockista, folkista, R&B:stä, bluesista ja gospelista, mutta samanaikaisesti hän jatkoi myös säveltämistä ja uraansa sessiomuusikkona.
Russellin tunnetuimpien sooloalbumien joukkoon lukeutuu Carney (1972).
Russell oli vuonna 2010 hoidettavana sydämen vajaatoiminnan vuoksi, ja hänelle tehtiin heinäkuussa 2016 sydänleikkaus hänen saatuaan sydänkohtauksen. Hän oli toipumassa leikkauksesta mutta kuoli lopulta 13. marraskuuta 2016 nukkuessaan kotonaan Nashvillessa.
Jomhod Kiatadisak
Jomhod Kiatadisak (oik. Jamlong Thotthing s. 5. heinäkuuta 1970 Phang Nga) on thaimaalainen thainyrkkeilyn ja potkunyrkkeilyn 14-kertainen maailmanmestari. Käymistään yli 300 ottelusta hän on voittanut lähes kaikki. Lukuisien maailmanmestaruuksien lisäksi Jomhod on voittanut Thaimaassa mestaruuden kahdella isoimmalla ja arvostetuimmalla thainyrkkeilyareenalla Rajadamnernilla ja Lumpineella.
Helsingin teatteriorkesteri
Äänielokuvien tullessa Helsingin elokuvateattereihin 1920- ja 1930-luvun vaihteen tienoilla elokuvateattereissa soittaneita muusikkoja jäi paljon työttömiksi. Esimerkiksi 1929 Helsingissä oli parisataa työtöntä muusikkoa. Viulisti Eino Raitio sai idean perustaa vakinainen teatteriorkesteri, sillä puhenäyttämöillä soittivat tilapäiset kokoonpanot. Päänäyttämöt eli Kansallisteatteri, Kansan Näyttämö ja Ruotsalainen Teatteri ottivat ajatuksen innolla vastaan. Ruotsalaisesta Teatterista tuli orkesterin suurin työllistäjä.
Aluksi Suomen Muusikeriliitto takasi 22 soittajalle kiinteän kuukausipalkan, josta järjestelystä voitiin muutaman kuukauden kuluttua luopua hyvien sopimusten ansiosta. Kansallisteatterissa orkesteri soitti ensimmäisen kerran Kesäyön unelmassa ja Ruotsalaisessa Teatterissa Montmartren orvokissa. Teatterien kesätaukojen aikana orkesteri esiintyi Ravintola Kappelissa viitenätoista kesänä. Soittajiston koko vaihteli tarpeen mukaan niin, että Nummisuutarien esityksessä soitti yksi muusikko ja Kerjäläisoopperassa 28 soittajan kokoonpano. Vakinainen vahvuus oli 22 soittajaa ja suuri osa Suomen orkesterimuusikoista oli harjaantunut tehtäviinsä teatteriorkesterin soittajistossa. Valtio ja Helsingin kaupunki avustivat orkesteria vuosittain 1950-luvulla.
Orkesterin viettäessä 30-vuotisjuhlavuottaan 1960 se laski esiintyneensä eri kokoonpanoissa edellisellä konserttikaudella 509 kertaa. Se soitti Kansallisteatterissa, Kansanteatteri-Työväenteatterissa, Ruotsalaisessa Teatterissa ja Operettiteatterissa sekä usein myös Kansallisoopperan montussa. Kullakin teatterilla oli oma kapellimestarinsa. Teatterisoiton ohella orkesteri myös konsertoi jatkuvasti. Sotien jälkeen 1946 se teki jopa laajan konserttikiertueen Länsi- ja Pohjois-Suomeen. Solistina soitti viulutaiteilija Anja Ignatius ja orkesterissakin soitti yksi nainen, ensiviulussa Ulla Borenius. Orkesteri kokoontui joka viikko harjoituksiin ja konserttien edellä toki useamman kerran.
Alive 2
Alive 2 on thrash metal -yhtye Anthraxin livealbumi, joka julkaistiin vuonna 2005 levymerkillä Sanctuary Records.
Koproporfyrinogeeni III
Koproporfyrinogeeni III (C36H44N4O8) on heterosyklinen orgaaninen yhdiste. Yhdistettä tavataan useissa eliöissä osana hemiryhmän ja muiden porfyriinien biosynteesiä.
Biologinen rooli
Monissa eliöissä koproporfyrinogeeni III:a muodostuu uroporfyrinogeeni III:stä uroporfyrinogeenidekarboksylaasientsyymin katalysoimana. Entsyymi dekarboksyloi uroporfyrinogeeni III:n etikkahapporyhmät metyyliryhmiksi. Eräissä anaerobisissa bakteereissa yhdisteen synteesin arvellaan tapahtuvan eri tavoin. Esimerkiksi Desulfuvibrio vulgaris-bakteerissa mahdollinen biosynteesireitti on uroporfyrinogeeni III:n metyloituminen etikkahapporyhmien kohdalta ja tämänjälkeinen dekarboksyloitumisreaktio. Metyyliryhmien lähteenä reaktiossa toimii S-adenosyylimetioniini.
Koproporfyrinogeeni III:n biosynteesi tapahtuu sytosolissa ja se kuljetetaan mitokondrioihin. Mitokondrioissa se hapettuu protoporfyrinogeeni IX:ksi koproporfyrinogeenioksidaasientsyymin katalysoimana. Koproporfyrinogeenia kertyy elimistöön ja erittyy virtsaan ja ulosteisiin harvinaisessa perinnöllisessä porfyrioihin kuuluvassa sairaudessa perinnöllisessä koproporfyriassa. Syynä on koproporfyrinogeenioksidaasin puutteellinen toiminta ja oireina ovat valoherkkyys ja heikentynyt maksan toiminta ja neurologiset oireet.
Luettelo Mortal Kombat -pelisarjan hahmoista
Luettelo Mortal Kombat -pelisarjan pää- ja sivuhahmoista.
Merkit:
Kevin Gill
Kevin Gill (20. syyskuuta 1961 – 20. huhtikuuta 2020) oli brittiläinen haulikkoampuja.
Kevin Gill menestyi hyvin MM-kilpailuissa. Hän saavutti ensimmäisen MM-mitalinsa Moskovassa 1990 voittamalla hopeaa kaksoistrapissa. Gill saavutti lisäksi Perthissä 1991 joukkuekultaa kaksoistrapissa, joukkuehopeaa trapissa ja henkilökohtaista pronssia kaksoistrapissa, sekä Fagnanossa 1994 kaksoistrapissa joukkuekultaa ja henkilökohtaista hopeaa.
Vangshylla
thumb|Vangshylla [[Skarnsundin silta|Skarnsundin sillalta nähtynä.]] Vangshylla on kylä Inderøyn kunnassa Pohjois-Trøndelagin läänissä Norjassa. Se sijaitsee Skarnsundetin salmen eteläpuolisessa osassa. Vuoteen 1991 saakka, kun Skarnsundin silta avautui, Vangshylla toimi lautta- ja kalasatamana.
Maxime Fortunus
Maxime Fortunus (s. 28. heinäkuuta 1983) on kanadalainen uransa lopettanut jääkiekkoilija.
Ura
Fortunus siirtyi vapaana agenttina Dallas Starsiin 3. heinäkuuta 2008. Kaudella 2009–2010 hän pelasi sekä Dallasissa että sen farmijoukkue Texas Starsissa, jossa kuitenkin vietti suurimman osan ajasta.
Fortunus teki Dallasin kanssa vuoden kaksisuuntaisen jatkosopimuksen 13. heinäkuuta 2012.
Liikelentokone
thumb|250x250px|[[Cessna Citation X, nopein ja korkeimmalle lentävä siviilikone.]] Liikelentokone on tyypillisesti alle 20-paikkainen ja kaksimoottorinen lentokone, jota käytetään liikemiesten, poliitikkojen ynnä muiden lentomatkustamiseen.
Taustaa
Ilmailu sai osin alkunsa tällaiseen tehtävään tarkoitetuista lentokoneista, toisin ensimmäiset 20–25 vuotta lentämisen vaarallisuus rajoitti kysyntää rajusti. Reittilentojen hinnat olivat Yhdysvalloissa 1950-luvulle asti ja Länsi-Euroopassa 1960-luvun alkuun asti niin korkeat, että matkustajisto koostui lähinnä siitä ihmisryhmästä, jolla on varaa tai valtaa käyttää liikelentokoneita 2000-luvun alussa.
Liikelentokoneiden konetyypeistä keksittiin 1960-luvun lopulla sana suihkuseurapiiri, eli ihmiset, jotka lensivät Välimeren rannoille ja saarille omilla pienellä suihkumoottorein varustetulla lentokoneella. Kymppikerholla alettiin tarkoittaa seksin harrastamista lentokoneissa. Tätä julkkisilmailuperinnettä ovat sittemmin jatkaneet esimerkiksi Harrison Ford ja John Travolta, jotka lentävät omilla liikelentokoneilla. Niki Lauda perusti lentoyhtiönsä Lauda Airin alun perin liikelentokoneiden varaan.
2000-luvulla kysyntä huipussaan
Liikelentokoneiden kysyntä on vuosina 2006 ja 2007 ollut kaikkien aikojen huipussa. Tähän on perusteena yritysten kasvaneet katteet, niiden johtajien korkeat palkat ja reittilennoille siirtymisen hitaus, jota turvatarkastukset ovat edelleen hidastaneet. Liikelentokoneet operoivat suurkaupunkien sivukentiltä ja niissä matkustajat voivat siirtyä koneeseen likimain suoraan autosta. Liikelentokoneiden lentonopeus voi olla alempi kuin reittilentokoneiden, mutta lentokorkeus on suurempi – alle 1 000–2 000 kilometrin matkan kaupungista toiseen lentäminen voi toteutua nopeammin kuin reittilentokoneella. Sään vaikutukset voivat olla rajumpia kuin reittilentokoneissa. Matkustusmukavuus on tietysti liikelentokoneessa tyypillisesti parempi kuin reittilentokoneiden ensimmäisessä luokassa. Mm. Airbus ja Boeing tarjoavat liikennekonemalleistaan liikelentoversioita, joissa yhdistyvät likenne- ja liikelentokoneiden parhaat puolet.
Liikelentokoneita
thumb|230x230px|Raytheon Hawker 800XP Suihkukoneita, käytössä:
Suihkukoneita, suunnitteilla:
Potkuriturbiinikoneita:
Mäntämoottorikoneita:
Muita:
Giugan luku
Giugan luku on sellainen yhdistetty luku n, että luvun n jokainen alkutekijä pi jakaa luvun.
n on Giugan luku, jos ja vain jos
jossa B_n on Bernoullin luku. Giugan luvut ovat nimetty matemaatikko Giuseppe Giugan mukaan, ja ne liittyvät Agohin–Giugan otaksumaan.
Kaikki tunnetut Giugan luvut ovat parillisia. Ei tiedetä, onko olemassa paritonta Giugan lukua. Jos sellainen on olemassa, sen täytyy olla vähintään 14 alkuluvun tulo.
Pienimmät tunnetut Giugan luvut ovat 30, 858, 1 722, 66 198, 2 214 408 306, 24 423 128 562, 432 749 205 173 838, 14 737 133 470 010 574 ja 550 843 391 309 130 318 (lukujono ). Ei tiedetä, onko Giugan lukuja olemassa äärettömän monta.
Havaijin Tyynenmeren yliopisto
Vuonna 2021 yliopistossa oli 4066 opiskelijaa. Opiskelijoilta keräämä lukukausimaksu on 31 940 dollaria.
Vuodesta 2016 yliopiston rehtorina on toiminut John Gotanda, joka on aiemmin toiminut Villanovan yliopiston lakikoulun dekaanina.
Yliopisto koostuu kuudesta tiedekunnasta:
Miia
Miia, Mia on naisen etunimi. Se on ollut vuodesta 1984 suomalaisessa nimipäiväalmanakassa 30. huhtikuuta, jolloin nimipäiviään viettävät myös Mirja, Mira, Mirva, Mirjami, Mirka ja Mirkka. Vuosina 1973–1983 Miia oli almanakassa 2. heinäkuuta Marian rinnalla.
Suomessa nimi Mia on 1900-luvun alusta vuoden 2019 loppuun mennessä annettu 8 673 ja Miia 9 927 naiselle, kumpikin myös alle viidelle miehelle. Suurin osa Suomen Miia- ja Mia-nimisistä on syntynyt vuosien 1960 ja 2000 välisenä aikana.
Nimen alkuperä
Kansanomaisessa käytössä Miia on ollut Mirjamin ja Mirjan kutsumamuoto. Mirjam on puolestaan Marian heprealainen asu.
Sebastian I (Portugali)
Portugalin Sebastião eli Sebastian I (20. tammikuuta 1554, Lissabon – 4. elokuuta 1578, Alcazarquivir) oli Portugalin ja Algarven kuudestoista kuningas. Hän seurasi vuonna 1557 isoisäänsä Juhana kolmatta. Sebastianin isä, hänkin Juhana nimeltään, kuoli ennen isäänsä ja ennen poikansa syntymää.
Sebastian I kuoli Ksar el-Kebirin taistelussa vuonna 1578 ilman perillistä, jolloin häntä seurasi hänen 66-vuotias setänsä, kardinaali Henrik.
Sebastianismi
Kuolemansa jälkeen Sebastianista tuli kaivattu kuningas. Hänen ruumiinsa tunnistettiin taistelukentällä ja tuotiin joulukuussa 1578 haudattavaksi Portugaliin. Kuitenkin monet uskoivat, että Sebastian ei ollut kuollut vaan piiloutunut kärsittyään tappion taistelussa.
Sebastianin odotuksesta tuli tärkeä osa Portugalin identiteettiä. Kansalaiset odottivat hänen paluutaan, joka aloittaisi uuden kukoistuksen ajan. Kun Bragançan herttua Juhana julistettiin kuninkaaksi joulukuussa 1640, joutui hän vannomaan, että luovuttaisi valtaistuimensa Sebastianille, jos hän tulisi sitä vaatimaan.
Heikki Wirtanen
Henrik Söderström, kirjailijanimeltään Heikki Wirtanen tai Heikki Virtanen (17. huhtikuuta 1842 Oulunsalo – 11. lokakuuta 1894 Iisalmi) oli suomalainen Iisalmessa asunut kyläkirjuri ja runoilija joka kirjoitti myös nimimerkeillä H.V-nen, H.W-nen, Virtanen, H. Virtanen, Wirtanen ja W-nen.
Söderströmin vanhemmat olivat lasimestari, maanviljelijä Adam Söderström ja Gustava Fredrika Wettberg. Hän muutti Oulunsalosta Muhokselle 1862 ja sieltä noin parinkymmenen vuoden kuluttua käräjäkirjuriksi Iisalmeen. Söderström kirjoitti Heikki Virtanen -nimellä juomalauluja ja arkkiveisuja.
Kompassikukat
Kompassikukat (Silphium) on asterikasvien suku, johon kuuluu 13 lajia. Ne ovat sukua auringonkukille. Niitä esiintyy alkuperäisenä Pohjois-Amerikassa: Yhdysvalloissa ja Kanadan Ontariossa. Leveäkompassikukkaa on viljelty koristeperennana ja myös biomassakasvina Keski-Euroopassa. Se on levinnyt luontoon useissa Euroopan maissa.
Fantasporto
Fantasporto eli Porton kansainväliset elokuvafestivaalit on Portossa, Portugalissa vuosittain pidettävä elokuvafestivaali.
Ensimmäinen Fantasporto-festivaali pidettiin vuonna 1981.
Skippy
Skippy voi tarkoittaa muun muassa seuraavia asioita:
Denis Thatcher
Denis Thatcher (10. toukokuuta 1915 – 26. kesäkuuta 2003) oli brittiläinen liikemies ja vuosina 1979–1990 Yhdistyneen kuningaskunnan pääministerinä toimineen Margaret Thatcherin puoliso. Hän sai vuonna 1990 baronetin perinnöllisen arvon. Denisin kuoleman jälkeen hänen poikansa Mark Thatcher peri arvon.
Visio
Liiketaloudessa
Visiota voidaan arkikielellä kutsua myös unelmaksi, joksikin jota tahdotaan saavuttaa. Visio kuvaa millaiseksi organisaation halutaan tulevan ja mitä organisaation halutaan tekevän. Visio on arkijohtamisen peruskivi ja siitä johdetaan strategiat eli toimintatavat vision saavuttamiseksi. Sen avulla pyritään luomaan jokaiselle työntekijälle kuva tulevaisuudesta, joka vetoaa sekä ajatteluun että tunteisiin. Useimmille ihmisille se on pohjimmiltaan pyrkimys luoda jotakin taloudellista voittoa suurempaa ja merkityksellisempää. Ilman visiota työssä ei ole päämäärää, suuntaa eikä ohjetta esimerkiksi siihen, miten tehtäviä ja kehitystoimintaa priorisoidaan.
Visio on myös osa yrityksen, aatteellisen yhdistyksen tai muunlaisen järjestön strategiaprosessia. Strategia on yhteistä tietoa yrityksestä, yhdistyksestä tai järjestöstä ja sen toimintatavoista, ja se myös syntyy yhdessä tekemällä. Kun henkilöstö halutaan saada mukaan visiointiin, johdon tärkeimmiksi työkaluiksi nousevat tarinat ja kieli, joiden avulla luodaan innostusta. Tarinoiden voimaa hyödynnetään organisaatioiden visiointityössä vasta vähän. Tämä on eräs syy siihen, miksi visio on jäänyt monissa tapauksissa pelkäksi hokemaksi, jolla ei ole käytännön merkitystä.
Alun perin visio on tarkoittanut näkyä tai harhanäkyä, erityisesti uskonnollisessa tai huumavilla aineilla saavutetussa hurmostilassa koettua.
GOOD Music
G.O.O.D. Music on Kanye Westin perustama levy-yhtiö. Vuonna 2015 Pusha T nimitettiin yhtiön johtoon.
Rochecorbon
Rochecorbon on kunta Ranskassa Indre-et-Loiren departementissa Centre-Val de Loiren alueella. Se sijaitsee Loirejoen varrella, aivan Toursin kaupungin itäpuolella.
Kaupunkikuvaa hallitsee korkean jyrkänteen päällä oleva torni. Se on jäänne vanhasta keskiaikaisesta linnasta. Torni on nelikulmainen ja kymmenen metriä korkea. Se on rakennettu vuonna 1113 vartiotorniksi. Tornia vahvistettiin ja uudistettiin 1400-luvulla. Tornin huipulla poltettiin vaaran uhatessa tulta, jolla varoitettiin läheistä Amboisen varuskuntaa. Tästä torni sai nimen lanterne eli "lyhty".
Rochecorbonin jyrkillä rinteillä kasvaa noin 300 hehtaaria viiniköynnöksiä. Kunta onkin yksi niistä seitsemästä kunnasta, joilla on oikeus käyttää Vouvray (AOC) alkuperänimitystä.
Anne Taskinen
Anne Linnea Taskinen, taiteilijanimeltään Heinäsirkka, (3. helmikuuta 1958 Helsinki – 4. joulukuuta 2019 Helsinki ) oli suomalainen muusikko, toimittaja ja näyttelijä.
Muusikko
Taskinen tuli julkisuuteen Sleepy Sleepersin laulajana 1970-luvun loppupuolella. Hän oli 1980-luvulla hetken myös Leningrad Cowboysien rivissä. Taskisen ensimmäinen soolosingle ilmestyi vuonna 1979 ja ensimmäinen albumi vuonna 1985.
Hän oli Suomen ensimmäinen itse omia kappaleitaan säveltänyt ja sanoittanut naismuusikko ja rocklaulaja. Rockin korkeat korot -idea keksittiin jo 1970-luvun lopulla ja 2000-luvun alussa se poiki kaksi jättikonserttia, kolmeosaisen TV-dokumentin ja kirjan Rockin korkeat korot – suomalaisen naisrockin historia, joissa kaikissa Taskinen oli mukana.
Toimittaja
Taskisella oli 1980-luvun lopussa Yleisradiossa oma radio-ohjelma Kissanainen sähisee ja kehrää ja vähän myöhemmin hän oli käsikirjoittamassa ja nauhoittamassa televisio-ohjelmaa Zoo. Toimittajana Radio Suomessa hän aloitti 1992 ja on ollut mm. ohjelmissa Yöradio, Sininen Kuu, Tähtien kertomaa, Muukalaisia yössä, Mitä Suomi soitti, Verkko soi, Tunnelmassa, Iltatähti ja Valoa ikkunassa.
Näyttelijä
Taskinen teki pääosat Sina Kujansuun Äideistä parhain -veijaritarinassa ja Tampereen teatterikesän musikaalissa Coctail-kutsut. Hän oli toisessa naisroolissa Gilles Charmantin elokuvassa Iron Horsemen, jota esitettiin elokuvafestivaaleilla ulkomaillakin. Sivurooleja hänellä oli Aki Kaurismäen lyhytelokuvissa. Vuonna 2008 hänet nähtiin Risto Räppääjä -elokuvan goottinoitana.
Tapahtumajärjestäjä
Taskinen toimi tapahtumajärjestäjänä mm. seuraavissa tapahtumissa:
Kuolema
Taskinen kuoli 61-vuotiaana keuhkoveritulppaan kotonaan Helsingin Pikku Huopalahdessa.
Mütercim Mehmed Rüşdi pašša
thumb|180px|Mütercim Mehmed Rüşdi pašša Mütercim Mehmed Rüşdi pašša ( tai Mütercim Rüşdi Paşa, 1811 Ayancık, Osmanien valtakunta - 27. maaliskuuta 1882 Manisa, Osmanien valtakunta) oli Osmanien valtakunnan valtiomies, joka toimi suurvisiirina viisi erillistä kautta neljän sulttaanin aikana. Mehmed Rüşdi pašša oli reformistinen Tanzimat-uudistusten kannattaja. Aiemmin hän toimi armeijan everstinä ja sotilastekstien kääntäjänä, joka toi hänelle kielenkääntäjää tarkoittavan lisänimen Mütercim.
Mehmed Rüşdi syntyi köyhän soutajan perheeseen 1811 Ayancıkissa, Sinopin maakunnassa. Vuoden 1814 aikoihin hänen perheensä muutti Istanbuliin, jossa Mehmed Rüşdi kävi koulua. Täysi-ikäisenä hänet värvättiin armeijaan, jossa hänen opettajakseen tuli Lord Tanase. Lord Tanasen ohjauksessa Mehmed Rüşdi oppi puhumaan ja kirjoittamaan ranskaa. Hän oli lahjakas kielten opiskelija ja hän sai edelleen ohjausta valtakunnan parhailta tulkeilta ja kääntäjiltä. Hänen merkittävimpiin käännöksiinsä kuuluivat Ranskan armeijan taktiikan ja sotilaskoulutuksen oppikirjat. Hänet lähetettiin mm. Britanniaan oppiin sekä kääntämään lisää länsimaisia teoksia. Altistus länsimaiselle uudistusajattelulle vaikutti Mütercim Mehmed Rüşdiin, josta tuli aikanaan yksi merkittävistä Tanzimatin käynnistäjistä.
Mehmed Rüşdin sotilasura oli nousujohteinen ja hänet ylennettiin everstiksi 28-vuotiaana 1839. Hän jatkoi sotilasuraansa ja 1843 hänestä tuli sotilasneuvoston johtaja. Kymmenen vuotta myöhemmin 42-vuotias Mütercim Mehmed Rüşdi erosi armeijasta ja hänet nimitettiin Damaskoksen kuvernööriksi, mutta hän kieltäytyi tehtävästä. Hän kieltäytyi myös muista valtionhallinnon tehtävistä välttääkseen joutumista vastustajansa Mehmed Ali paššan alaiseksi. Hänen ensimmäinen kautensa suurvisiirinä alkoi 24. joulukuuta 1859.
Mütercim Mehmed Rüşdi pašša toimi suurvisiirinä Murat V:n hallinnon aikana, jolloin 15. kesäkuuta 1876 Çerkes Hasanin välikohtauksen aikana nuori upseeri ja edellisen sulttaanin sukulainen tunkeutui hallituksen jäsenten kokoukseen surmaten ja haavoittaen useita virkamiehiä.
Hänen viimeinen kautensa kesti vain viikon päättyen kesäkuussa 1878. Kautensa aikana hän käynnisti tutkimuksen selvittääkseen vankilaoloissa menehtyneen sulttaani Abd-ul-Azizin kuolemaa, jonka esitettiin olleen itsemurha. Hän ehti esittää joitakin syytöksiä eri virkamiehiä kohtaan, jonka jälkeen Sulttaani Abd-ul-Hamid II erotti hänet ja määräsi hänet maanpakoon. Mütercim Mehmed Rüşdi pašša kuoli hermostolliseen sairauteen Manisassa 1882 ja hänet haudattiin Hatuniyen moskeijan puutarhaan.
Novosokolnikin rautatieasema
Novosokolnikin rautatieasema on Novosokolnikin kaupungissa Venäjän Pihkovan alueen eteläosissa sijaitseva rautatieasema. Asema on Venäjän rautateiden tärkeä kauttakulku- ja risteysasema Pietarista etelään Valko-Venäjälle ja Ukrainaan vievän sekä Moskovan ja Riian välisen radan varrella. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa.
Venäjän rautateiden aluejaossa asema kuuluu läntiseen Lokakuun rautateiden toimialueeseen.
Hopeayrtit
Hopeayrtit (Santolina) on asterikasvien suku, johon kuuluu 26 lajia. Niitä esiintyy alkuperäisenä Euroopassa, Turkissa, Kaukasiassa ja Pohjois-Afrikassa. Nyhähopeayrttiä kasvaa tulokaslajina myös Amerikassa. Sitä käytetään muun muassa koristekasvina.
Telen
Telen on norjalainen vuonna 1928 perustettu paikallislehti, jonka kotikunta on Notodden. Se ilmestyy kolmesti viikossa ja kuuluu Amedia-konserniin.
MisterWives
MisterWives on yhdysvaltalainen indie pop -yhtye. Laulaja/kosketinsoittaja Mandy Lee, basisti William Hehir ja rumpali Etienne Bowler perustivat yhtyeen vuonna 2012. Myöhemmin yhtyeeseen liittyivät kitaristi Marc Campbell sekä multi-instrumentalisti Jesse Blum. Tämän jälkeen yhtye aloitti debyytti-EP:nsä äänittämisen. Reflections-niminen EP-julkaistiin Photo Finish Recordsin kautta vuonna 2014.
Yhtyeen kappale ”Vagabond” soi teemakappaleena MTV:llä vuonna 2014 esitetyssä Finding Carter -sarjassa. Yhtyeen Reflections-single ja sen musiikkivideo julkaistiin elokuussa 2014. MisterWives esiintyi Jimmy Kimmel Live! -show’ssa syyskuussa 2014. MisterWives on yksi Spotifyn joulukuussa 2014 julkistaman "Artists to Watch 2015" -listan 16 artistista.
MisterWivesin debyyttialbumi, Our Own House, julkaistiin 24. helmikuuta 2015. Albumi debytoi Billboard 200 -listan sijalla 31. Toinen studioalbumi, Connect the Dots, julkaistiin 19. toukokuuta 2017.
Mike Patton
Hänet tunnetaan parhaiten Faith No Moren laulajana vuodesta 1989, mutta hän kuuluu tai on kuulunut lukuisiin muihinkin yhtyeisiin, kuten Mr. Bungle, Tomahawk ja Fantômas. Patton on tehnyt usein yhteistyötä muiden artistien ja yhtyeiden kanssa – tälle listalle kuuluvat muun muassa John Zorn, Dan the Automator, The Melvins, The Dillinger Escape Plan, Melt-Banana, Sepultura, Merzbow, Lovage, Weird Little Boy, Rahzel ja Kaada. Patton pyörittää Greg Wreckmanin kanssa Ipecac Recordings -levy-yhtiötä, jonne hän valitsee yleensä yhtyeitä, joilla ei muuten olisi odotettavissa suurta menestystä erikoisista musiikkityyleistään johtuen.
Patton on lainannut ääntänsä myös elokuviin ja peleihin. Muun muassa elokuvassa I Am Legend (2007) hän antaa äänensä elokuvan vampyyreille, ja pelissä Left 4 Dead osalle saastuneista.
Patton käyttää musiikissaan paljon erilaisia laulutyylejä, korkeasta laulutyylistä death metalin tapaisiin mörinöihin.
Historia
Patton teki töitä samaan aikaan myös Mr. Bunglen kanssa. Hänen suuri suosionsa Faith No Moressa helpottikin levytyssopimuksen saamista Warner Brosin kanssa. Mr. Bungle julkaisi debyyttinsä Mr. Bungle vuonna 1991, John Zornin tuottamana. Neljä vuotta myöhemmin ilmestyi toinen levy, Disco Volante. Yhtyeen viimeiseksi albumiksi jäi vuonna 1999 julkaistu California, jota ylistettiin ”elintärkeäksi” levyksi sellaisissakin lehdissä kuin Maxim ja Rolling Stone.
Patton on julkaissut kaksi erittäin kokeellista soololevyä, Adult Themes for Voice vuonna 1996 ja Pranzo Oltranzista 1997. Vuonna 2004 Patton vieraili Björkin albumilla Medúlla. Nykyään Pattonilla on kaksi muutakin projektia, perinteisempää rockia soittava Tomahawk ja erittäin kokeellista musiikkia esittävä superkokoonpano Fantômas. Vuonna 2006 Patton julkaisi pitkään odotetun poptyylisen soololevynsä Peeping Tom, jonka jokaisella kappaleella vierailee muita muusikoita. Tunnetuimpia lienevät esimerkiksi Norah Jones ja Massive Attack. Samana vuonna Patton aloitti John Zornin Moonchild-projektissa. Moonchildin levyillä Patton, rumpali Joey Baron ja basisti Trevor Dunn esittivät Zornin säveltämää musiikkia. Ensimmäinen levy tältä projektilta oli Moonchild.
Pattonilla on suomalaisia sukujuuria: Miken äidin puoleiset isovanhemmat ovat Paul Raymond Järvelä (vanhemmat William Andrew Järvelä ja Senja Saari) ja Barbara J. Henderson. Yksityiselämäänsä julkisuudelta suojeleva Patton meni vuonna 1994 naimisiin italialaisen Titi Zuccatostan kanssa, mutta he ovat olleet asumuserossa vuodesta 2001. Patton on kärsinyt mielenterveysongelmista, jonka johdosta esimerkiksi hänen yhtyeensä maailmanlaajuinen kiertue peruttiin syksyllä 2021. Samasta syystä myös heidän esiintymisensä Suomessa In The Park -festivaalilla Helsingin Kaisaniemen puistossa kesällä 2022 peruttiin.
Kalle Silander
Kalle August Silander on fiktiivinen mieshenkilö Väinö Linnan kirjasarjassa Täällä Pohjantähden alla. Silander on alkujaan satulaseppä, sittemmin osuuskaupan hoitaja ja kirkonkylän työväenyhdistyksen puheenjohtaja. Suomen sisällissodan aikana hän on punakaartin esikunnan jäsen. Hänen tyttärensä Sanni on naimisissa Janne Kivivuoren kanssa. Kansalaissodan lopussa Silander saa kuolemantuomion ja hänet teloitetaan samalla kertaa Aadolf Halmeen kanssa.
Ronalds Ķēniņš
Ronalds Ķēniņš (s. 28. helmikuuta 1991 Riika, Latvian SNT, Neuvostoliitto) on latvialainen jääkiekkoilija, joka pelaa Sveitsin NLA-joukkue Lausanne HC:ssa. Hän on pelannut yhdeksän kautta Sveitsissä ja voittanut siellä kolme kertaa maan mestaruuden. Ķēniņš on lisäksi edustanut NHL:ssä Vancouver Canucksia ja AHL:ssä tämän farmiseuraa. Latvian paidassa hän on pelannut kymmenen kertaa MM-kilpailuissa ja kahdesti olympialaisissa.
Seuraura
250px|thumb|right|Ķēniņš [[American Hockey League|AHL-joukkue Utica Cometsin paidassa marraskuussa 2014.]] Ķēniņš on HK Liepājas Metalurgsin kasvatti. Hän siirtyi jo 16-vuotiaana pelaamaan Sveitsiin Pikes Oberthurgaun U17-junioreihin kaudeksi 2007–2008. Ķēniņš ylsi joukkueen sisäisen piste-, maali- ja syöttöpörssin voittoon tehoilla 14+21=35. Kaudeksi 2008–2009 hän siirtyi GCK Lionsiin, jossa Ķēniņš pelasi ensimmäiset miesten pelinsä Sveitsin toiseksi korkeimmalla sarjatasolla National League B:ssä tehden 42 runkosarjaottelussa tehot 2+8=10. Kaksi seuraavaa kautta hän pelasi lähinnä GCK:n A-nuorissa ja sai niiden aikana NLB:ssä tililleen 15 ottelua. Ķēniņš voitti Elite Jr. A:n mestaruuden sekä keväällä 2010 että 2011, joista jälkimmäisenä hän voitti myös pudotuspelien piste- ja syöttöpörssin tehoilla 7+13=20.
Kaudella 2011–2012 Ķēniņš nousi ZSC Lionsin National League A -joukkueeseen, jonka kanssa hän teki kaksivuotisen sopimuksen lokakuussa 2011. Ķēniņšillä oli Sveitsissä vietettyjen juniorivuosien ansiosta Sveitsin pelaajalisenssi, joten hän ei vienyt paikkaa ZSC:n ulkomaalaiskiintiöstä. Ķēniņšin ensimmäinen NLA-kausi toi 47 runkosarjaottelussa tehot 6+12=18 ja 15 playoff-ottelussa neljä syöttöpistettä. Hän voitti kauden päätteeksi Sveitsin-mestaruuden.
Heinäkuussa 2013 NHL-varaamaton Ķēniņš teki kaksivuotisen tulokassopimuksen Vancouver Canucksin kanssa. Hän pelasi kauden 2013–2014 vielä lainalla ZSC Lionsissa, jossa Ķēniņš teki NLA:n yhden kauden piste-ennätyksensä tehoilla 8+17=25. Hän voitti kauden päätteeksi Sveitsin-mestaruuden. Syksyn 2014 harjoitusleirin päätteeksi Canucks lähetti Ķēniņšin farmijoukkue Utica Cometsiin, AHL:ään. Hän pelasi siellä 36 runkosarjaottelua tehopistein 5+7=12, kunnes Ķēniņš teki NHL-debyyttinsä 30. tammikuuta 2015 Buffalo Sabresia vastaan. Hän sai ottelussa jääaikaa 10.33 minuuttia. Seuraavassa ottelussa 1. helmikuuta 2015 vieraissa Minnesota Wildia vastaan Ķēniņš teki NHL-uransa avausmaalin. Hänet valittiin ottelun kakkostähdeksi. Ķēniņšiä ei lähetetty kauden 2014–2015 aikana enää farmiin ja hän teki NHL:ssä kaikkiaan 30 runkosarjaottelussa tehot 4+8=12 sekä viidessä playoff-ottelussa tehot 1+1=2. Kesäkuussa 2015 Ķēniņš teki vuoden mittaisen ja yksisuuntaisen jatkosopimuksen Canucksin kanssa.
Kauden 2015–2016 Ķēniņš pelasi yksisuuntaisesta sopimuksestaan huolimatta suurimmaksi osaksi farmissa. Hän sai kauden aikana tililleen kahdeksan NHL-ottelua. Kaudeksi 2016–2017 Ķēniņš palasi kaksivuotisella sopimuksella NLA:han ja ZSC Lionsiin.
Ķēniņš oli keväällä 2018 voittamassa ZSC Lionsissa Sveitsin-mestaruutta. Zürich voitti finaalisarjan viimeisen ottelun 2–0. Ķēniņš teki ottelun jälkimmäisen maalin tyhjiin. Kauden jälkeen hän teki kolmivuotisen sopimuksen Sveitsin sarjan Lausanneen. Ķēniņš ja Lausanne jatkoivat sopimusta vuonna 2021 viidellä vuodella.
Maajoukkueura
Ķēniņš pelasi alle 20-vuotiaiden MM-kilpailuissa vuosina 2010 ja 2011, joista jälkimmäinen turnaus eteni I-divisioonassa. Vuoden 2011 turnaus päättyi A-lohkon kultaan. Hänellä oli kisojen paras aloitusprosentti (69,01 %) ja Ķēniņš valittiin myös Latvian parhaaksi pelaajaksi. Hän pelasi myös alle 18-vuotiaiden I-divisioonan MM-kilpailuissa vuosina 2008 ja 2009, joista ensimmäinen turnaus päättyi B-lohkon hopeaan ja jälkimmäinen kultaan.
Elämänfilosofia
Elämänfilosofia on filosofiaa, joka keskittyy kysymykseen ”miten pitäisi elää?”. Erityisesti elämänfilosofia tarkoittaa saksalaisella kielialueella vaikuttanutta ajatussuuntausta (Lebensphilosophie).
Elämänfilosofia painottaa filosofian teoreettisen puolen sijaan tekemistä ja henkistä toimintaa. Elämänfilosofia on usein hyvin henkilökohtaista ja subjektiivista. Elämänfilosofiaan kuuluu keskeisenä ajatus, että ajattelu on elettävä itse käytännössä todeksi.
Historia
thumb|160px|[[Henri Bergson]] thumb|right|160px|[[Georg Simmel]]
Vaikka lähes kaikki filosofit ovat sivunneet kysymystä siitä, miten ihmisen tulisi elää, jotkut ovat omistautuneet sille kokonaan. Antiikin filosofiassa monet filosofit ja koulukunnat keskittyivät lähes pelkästään etiikkaan ja hyvään elämään. Sokrateelle ”tunne itsesi” oli keskeinen ajatus: hän sanoi, että elämä ei ole elämisen arvoista, jos sen tarkoituksena ei ole selvittää itseään itselleen.
Mannermainen elämänfilosofia
Usein elämänfilosofialla viitataan 1800-luvun loppupuolella ja 1900-luvun alkupuolella erityisesti saksalaisella kielialueella vaikuttaneeseen ja koko filosofiaa vallinneeseen ajattelusuuntaukseen. Siihen vaikuttivat muun muassa saksalaiset Friedrich Nietzsche ja Wilhelm Dilthey sekä ranskalainen Henri Bergson, ja sitä edustivat muun muassa Ludwig Klages, Theodor Lessing, Max Scheler ja Georg Simmel. Periaatteessa koko mannermaista filosofiaa voidaan luonnehtia elämänfilosofiseksi, verrattuna enemmän johdonmukaisuuteen ja tarkkuuteen pyrkivään analyyttiseen filosofiaan. Elämänfilosofit suosivat usein kaunokirjallista esitystapaa. Elämänfilosofia kytkeytyy usein muutenkin taiteisiin ja kulttuurikritiikkiin.
Mirjam
Mirjam on naisen etunimi. Nimi on muunnos heprealaisesta nimestä Miriam, jonka merkitys on epäselvä mutta joka ehkä tarkoittaa katkeraa, kapinallista tai toivottua – taustalla voi olla myös egyptin rakastettua merkitsevä sana. Raamatussa Mirjam on Mooseksen ja Aaronin sisar ja profeetta, joka toimi veljiensä rinnalla israelilaisten erämaavaelluksen johtajana.
Suomessa nimi on Digi- ja väestötietoviraston tietojen mukaan annettu vuoden 2019 loppuun mennessä 26 681 henkilölle, joista kuusi on miehiä.
Suomenruotsalaisessa kalenterissa Mirjamin nimipäivä on 30. huhtikuuta. Suomenkielisessä almanakassa samalle päivälle on sijoitettu joukko nimen muunnelmia, joista tavallisin on Mirja.
Tunnettuja Mirjam-nimisiä
Mirjam Heino oli yksi kirjailija Kersti Bergrothin (1886–1975) käyttämistä nimimerkeistä
Caught in a Mosh: BBC Live in Concert
Caught in a Mosh: BBC Live in Concert on thrash metal -yhtye Anthraxin livealbumi, joka julkaistiin vuonna 2009 levymerkillä Universal Music.
Kansanpuolue (puoluetyyppi)
Kansanpuolue on poliittinen puolue, joka ei edusta vain tiettyä eturyhmää kuten esimerkiksi työväenpuolue tai ympäristöpuolue. Kansanpuolue esittää pyrkivänsä edustamaan kaikkia kansankerroksia. Kansanpuolueita on useassa eri maassa.
Ruotsalainen Kansanpuolue on ainoa nykyisistä suomalaisista puolueista, joka käyttää kansanpuolue-termiä. Pääsääntöisesti nimitystä käyttävät porvarilliset puolueet, esimerkiksi Euroopan kansanpuolue.
Leevi (nimi)
Leevi tai Levi on heprealaisperäinen miehen etunimi, joka tarkoittaa uskollista. Nimi periytyy Raamatusta, jossa Leevi oli Jaakobin kolmas poika. Pohjois-Suomessa nimen on tehnyt suosituksi erityisesti Lars Levi Laestadius. Leevi on nimen suomenkielinen muoto, monessa muussa kielessä nimi esiintyy muodossa Levi. Leevin nimipäivä on 18. elokuuta. Vuodesta 2020 lähtien sama päivä on myös suomenruotsalaisen kalenterin mukaan Levin nimipäivä. Suomalaiseen almanakkaan nimi ilmestyi 1950, mutta sitä on käytetty jo paljon aikaisemmin. Suomessa on vuoden 2019 loppuun mennessä ollut 12 236 Leevi-nimistä henkilöä, joista enemmistö on 2000-luvulla syntyneitä. Levi-nimisiä on ollut 832.
Peter Boden
Peter Boden (s. 18. syyskuuta 1947) on brittiläinen haulikkoampuja ja maailmanmestari.
Peter Boden on saavuttanut MM-kilpailuissa Tucumánissa 1981 joukkupronssia trapisa, sekä Perthissä 1991 kaksoistrapissa henkilökohtaista ja joukkuekultaa ja joukkuehopeaa trapissa.
Arja Koriseva
Arja Sinikka Koriseva-Karmala  (s. 21. huhtikuuta 1965 Toivakka) on suomalainen iskelmälaulaja, musikaalitähti ja televisiokasvo. Hänet kruunattiin vuonna 1989 Tangokuningattareksi. Hänet on palkittu myös "Kaikkien aikojen tangokuningattarena" (1997). Koriseva opiskeli klassista laulua Keski-Suomen konservatoriossa vuosina 1982–1989. Hän valmistui kasvatustieteiden maisteriksi Hämeenlinnan opettajankoulutuslaitoksesta, Tampereen yliopistosta vuonna 1989. Hän ei ole toiminut opettajana valmistumisensa jälkeen.
Arja Korisevan keikkamyynnistä, tiedotuksesta, markkinoinnista ja konserttituotannosta sekä Fan Club -toiminnasta on vastannut 17. maaliskuuta 2003 alkaen Arja Koriseva Oy, jonka hän perusti 1990. Aiemmin hänen esiintymisensä järjesti Fortone Productions Oy. Korisevan yhtiö vastaa hänen cover-levynsä Kun aika on, joululevyn Joulu joka päivä, Rakkaudesta jouluun sekä hengellisten levyjen Kirkossa ja Joulukirkossa sekä muutamien single-levyjen tuotannosta.
Arja Koriseva on palkittu niin musiikistaan kuin televisiotöistään, lukuisat hänen albumeistaan ovat Suomen kaikkien aikojen myydyimpien levyjen luettelossa ja hän on osallistunut kahdesti kansainvälisiin laulukilpailuihin sijoittuen molemmilla kerroilla toiseksi, 1990 Malesiassa, Kuala Lumpurissa Kultainen Leija -laulukilpailussa "Kun tunteet kuljettaa" -kappaleella, jonka on säveltänyt Olli Ahvenlahti ja sanoittanut Juha Vainio ja 1992 Romaniassa, Kultainen Hirvi -kilpailussa (2. sija) "Huomiseen"-kappaleella, jonka on säveltänyt ja sanoittanut Cris Owen. Koriseva osallistui Suomen Euroviisukarsintoihin vuosina 1991, 1992, 1993 ja 2004.
Julkaisut
thumb|Arja Koriseva Kiuruvedellä kesällä 2006 thumb|Arja Koriseva 2011 Arja Koriseva on tehnyt uransa aikana yli 15 pitkäsoittoa, joista seitsemän on myynyt vähintään kultaa. Platinalevyjä on kertynyt neljä. Esikoisalbumia Arja Koriseva on myyty tuplaplatinaan oikeuttaneet yli 100 000 kappaletta ja se on Suomen 53. myydyin kotimainen albumi.
Arja Korisevasta sanotaan usein ettei hänellä ole yhtään todellista hittiä. Tosin esimerkiksi "Enkelin silmin" (1991) on ollut varsin suosittu. Muita soittolistojen kärkisijoille kohonneita kappaleita ovat muun muassa "Rannalla", "Et saa mua unohtaa", "Rakastunut nainen", "Tuulen värit" (Disneyn animaatiosta Pocahontas), "Tää ystävyys" sekä "Nauran ja rakastan".
Vuonna 1999 Koriseva juhlisti kymmenvuotista taiteilijajuhlaansa mittavalla konserttikiertueella, joka päättyi Helsingin Hartwall-areenalle lokakuussa. Koriseva on ensimmäisiä suomalaisia artisteja, joka on tuottanut oman konsertin Hartwall-areenalle. Ennen juhlakonserttia Koriseva valloitti Kilimanjaron huipun Suomen ladun joukkojen mukana.
Vuosi 2009 oli Korisevalle uran 20-vuotisjuhlavuosi. Keväällä 2009 Koriseva siirtyi Ile Vainion Edel Records Finlandiin ja artistin viidestoista studioalbumi Minä taistelen julkaistiin marraskuussa 2009.
Keväällä 2012 Koriseva levytti yhdessä pianisti Jouni Someron kanssa hengellisen levyn Kirkossa. Seuraavana syksynä hän levytti hengellisen joululevyn Joulukirkossa.
Lokakuussa 2015 julkaistiin kirja Kuningatar Arja, ammattina artisti, jonka Koriseva kirjoitti yhdessä Hellevi Poudan kanssa. Kirjassa Koriseva kertoo julkisuudesta ja antaa myös vinkkejä artistiksi haluaville.
Vuonna 2019 Koriseva juhli 30-vuotista uraansa. Hän levytti akustisen albumin Majakanvartijat pianisti Minna Lintukankaan ja tuottaja-kitaristi Jari Latomaan kanssa. Levy sisältää pelkistettyjä versioita aiemmasta tuotannosta. Mukana on myös kaksi uutta laulua: "Majakanvartijat" ja "Enkeleitä yövuorossa".
2022 julkaistiin Korisevan ensimmäinen oma teksti, yhdessä Antti Kleemolan, Eija Hinkkalan ja Samuli Turusen kanssa tehty single "Puhun pienillä kirjaimilla." Samana vuonna Koriseva palkittiin voittajana Tangon sävellys- ja sanoituskilpailussa yhdessä Eija Hinkkalan kansa tekstittämästään "Etten kuollut turhaan" -kappaleesta.
Joka viides vuosi Koriseva on toteuttanut ison konserttikiertueen eri kokoonpanojen kanssa ja kolmikymmenvuotisjuhlakiertueella hän esiintyi yhdessä kokkolalaisen tango- ja viihdeorkesteri Guardia Nuevan kanssa.